CELEX: 62013TN0406
Language: lt
Date: 2013-07-29 00:00:00
Title: Byla T-406/13: 2013 m. liepos 29 d. pareikštas ieškinys byloje Gossio prieš Tarybą

26.10.2013   
            
            
               LT
            
            
               Europos Sąjungos oficialusis leidinys
            
            
               C 313/28
            
         2013 m. liepos 29 d. pareikštas ieškinys byloje Gossio prieš Tarybą
   
   (Byla T-406/13)
   2013/C 313/54
   Proceso kalba: prancūzų
   
      Šalys
   
   
      Ieškovas: Marcel Gossio (Kasablanka, Marokas), atstovaujamas advokato S. Zokou
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti:
               
                           —
                        
                        
                           Tarybos sprendimą 2010/656/BUSP ir Tarybos reglamentą (EB) 560/2005, taip pat 2012 m. kovo 8 d. Tarybos įgyvendinimo sprendimą 2012/144/BUSP, kuriais nustatomos ribojamosios priemonės Dramblio Kaulo Krantui, kiek jie susiję su ieškovu;
                        
                     
                           —
                        
                        
                           2013 m. gegužės 17 d. Sprendimą, patvirtinantį ir pratęsiantį minėtų ribojamųjų priemonių taikymą, kiek jomis ieškovas paliktas įtrauktas į asmenų ir subjektų sąrašą, minimą Sprendimo 2010/656/BUSP II priede ir Reglamento (EB) Nr. 560/2005, nustatančio ribojančias priemones, taikytinas atsižvelgiant į padėtį Dramblio Kaulo Krante, IA priede.
                        
                     
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi dviem pagrindais.
   
               1.
            
            
               Pirmasis ieškinio pagrindas, susijęs su įgaliojimų viršijimu ir akivaizdžia vertinimo klaida, nes:
               
                           —
                        
                        
                           kaltinimai ieškovui neturi jokio objektyvaus pagrindo ir nepagrįsti jokiais konkrečiais įrodymais;
                        
                     
                           —
                        
                        
                           nėra objektyvaus ryšio tarp motyvų, nurodytų siekiant pateisinti ieškovui pritaikytas ribojamąsias priemones, ir padėties Dramblio Kaulo Krante;
                        
                     
                           —
                        
                        
                           teisinės duomenų bazės, kuriomis remtasi taikant ieškovui ribojamąsias priemones, prieštarauja paskutiniams šioms priemonėms pagrįsti nurodytiems motyvams;
                        
                     
                           —
                        
                        
                           Tarybos sprendimai priimti piktnaudžiaujant procedūra arba įgaliojimais.
                        
                     
         
               2.
            
            
               Antrasis ieškinio pagrindas, susijęs su ieškovo pagrindinių teisių ir visų pirma jo nekaltumo prezumpcijos, laisvės užsiimti verslu, teisės į nuosavybę, proporcingumo principo, taip pat teisės į privataus ir šeimos gyvenimo gerbimą, teisės nebūti kankinamam ir nepatirti nežmoniško ar žeminančio elgesio, pažeidimu.